Doubs
        
         (departement i Frankrike)
Store norske leksikon,Geografi,Verdens geografi,Europa,Frankrikes geografi
Doubs er et departement i Frankrike, i regionen Bourgogne-Franche-Comté omkring den midtre del av Doubselven. Doubs grenser i øst til Sveits, strekker seg over et område på 5234 km2 og har 539 067 innbyggere (2017). Hovedstad er Besançon.
Doubs ligger på Juraplatået, og omfatter i øst deler av Jurafjellene med Mont d'Or (1460 meter over havet) som høyeste punkt. Klimaet er kjølig og fuktig. De høyereliggende strøk brukes til storfehold, med produksjon av de kjente Comté-ostene. I lavlandet dyrkes hvete, grønnsaker, frukt og vindruer. Industrien er betydelig. Besançon er sentrum for den franske urindustrien; Montbéliard er et viktig senter for bilindustrien (Peugeot). Les mer i Store norske leksikon Frankrike Frankrikes geografi Regioner og departementer i Frankrike